tomron87/hebrew-wikipedia-sentences-corpus huggingface dataset:
היקף ההשקעות בעיר לקראת האירוע מוערך בכ-68 מיליארד רובל (כ-3 מיליארד דולר).
המשלחת הישראלית כללה 39 ספורטאים, שהתמודדו בתשעה ענפי ספורט שונים, לרבות הנבחרת האולימפית בכדורעף חופים, הענפים בהם השתתפו - אתלטיקה, האבקות חגורות, התעמלות אומנותית, חתירה, כדורעף חופים, סיוף, סמבו, שחייה וקפיצה למים,
אליס שלזינגר - זכתה בשתי מדליות זהב, אחת בענף היאבקות החגורות עד משקל 66 ק"ג ואחת בענף הסמבו עד משקל 64 ק"ג, (לא התמודדה בג'ודו עקב סכסוך עם איגוד הג'ודו בישראל) ובטקס הפתיחה נשאה את הדגל.
פיטר פלצ'יק - זכה במדליית כסף בענף הסמבו במשקל עד 100 ק"ג
גרגורי רודלסון - זכה במדליית ארד בענף היאבקות חגורות בקטגוריית משקל של מעל 100 ק"ג.
נבחרת האתלטיקה - נועם נאמן (גמר 3,00 משוכות), מעיין שחף (גמר קפיצה לגובה), מרק אלטרמן (גמר דיסקוס), שחף ברני, גירמוא אמרה, מוגס טסמה.
התעמלות אומנותית - נטע ריבקין.
כדורעף חופים - שון פייגה ואריאל היימן.
סיוף - יובל פרייליך, מאור חטואל, גרגורי בסקין, עידו הרפר, אביטל מרניוק, אירה לוין, אנה לונדון, בלה זמלין, רומן יארינובסקי.
שחייה - יעקב טומרקין, גיא ברנע, דוד גמבורג, קרן זיבנר, נמרוד חייט, אלמוג אולשטיין יורי סמויליץ' יוליה בנך, ג'ואן קופטי, קונובלוב אלכסיי.
קפיצה למים - קאסידי קאהן.
אוניברסיאדת החורף ה-25 נערכה בארזורום, טורקיה בין ה-27 בינואר ל-6 בפברואר 2011, כאשר הנבחרת שצברה את כמות המדליות הגדולה ביותר הייתה הנבחרת הרוסית, עם 39 מדליות (14 זהב, 14 כסף ו-11 ארד).
לשם השוואה, קוריאה הדרומית במקום השני אגרה 15 מדליות בלבד (7 זהב, 3 כסף ו-5 ארד).
האוניברסיאדה נערכה באסיה בפעם השנייה ברציפות, לאחר שאוניברסיאדת החורף הקודמת נערכה בחרבין.
גם אוניברסיאדת הקיץ נערכת ביבשת אסיה - בשנג'ן שבסין.
ארזורום נבחרה לאחר שהתמודדה על האירוח מול מריבור, סלובניה.
מריבור נבחרה לארח את האוניברסיאדה הבאה ב-2013.
להלן עשר המדינות המובילות במדליות שזכו ספורטאיהן:
אוניברסיאדת הקיץ השנייה נערכה בסופיה, בולגריה ב-1961, כאשר טקס הפתיחה והמשחקים נערכו באצטדיון ואסיל לבסקי.
במשחקים השתתפו 1,270 ספורטאים (מתוכם 899 גברים ו-371 נשים).
באוניברסיאדה זו נערכו תחרויות בתשעה ענפי ספורט: אתלטיקה, התעמלות מכשירים, חתירה, טניס, כדורמים, כדורסל, כדורעף, קפיצה למים ושחייה.
סך הכול הוענקו 204 מדליות, מתוכן 51 לברית המועצות שזכתה ב-21 מדליות זהב, 23 כסף ו-7 ארד.
אוניברסיאדת הקיץ הראשונה נערכה בטורינו, איטליה ב-1959, כאשר טקס הפתיחה והמשחקים נערכו באצטדיון האולימפי בטורינו.
באוניברסיאדה זו נערכו תחרויות בשבעה ענפי ספורט: אתלטיקה, התעמלות אמנותית, טניס, כדורמים, כדורסל, כדורעף ושחייה.
סך הכול הוענקו 181 מדליות, מתוכן 38 לאיטליה.
ליביו ברוטי מאיטליה זכה ב-3 מדליות זהב, בריצת 100 מטר, ריצת 200 מטר ובריצת שליחים 4x100 מטר.
אוניברסיאדת הקיץ השלישית נערכה בפורטו אלגרה, ברזיל ב-1963, כאשר טקס הפתיחה והמשחקים נערכו באצטדיון האולימפי של העיר.
סך הכול הוענקו 206 מדליות; מתוכן: 37 להונגריה, 35 לגרמניה המערבית, ו-34 לברית המועצות שדורגה במקום הראשון בשל ריבוי מדליות הזהב שקיבלה.
אוניברסיאדת הקיץ הרביעית נערכה בבודפשט, הונגריה ב-1965, כאשר טקס הפתיחה והמשחקים נערכו באצטדיון פרנץ פושקש.
סך הכול הוענקו 219 מדליות, מתוכן 56 לברית המועצות ו-38 להונגריה שדורגה ראשונה בשל ריבוי מדליות הזהב שקיבלה.
אוניברסיאדת הקיץ החמישית נערכה בטוקיו, יפן ב-1967, כאשר טקס הפתיחה והמשחקים נערכו האצטדיון האולימפי.
באוניברסיאדה זו נערכו תחרויות בעשרה ענפי ספורט: אתלטיקה, ג'ודו, התעמלות מכשירים, חתירה, טניס, כדורמים, כדורסל, כדורעף, קפיצה למים ושחייה.
בשל מחלוקת סביב קוריאה הצפונית מדינות הגוש הסובייטי לא השתתפו במשחקים.
סך הכול הוענקו 257 מדליות, מתוכן 58 לארצות הברית.
אוניברסיאדת הקיץ השישית נערכה בטורינו, איטליה ב-1970, כאשר טקס הפתיחה והמשחקים נערכו באצטדיון האולימפי בטורינו.
במקור המשחקים היו צריכים להתקיים בליסבון בשנת 1969, אך בשל סירובה של ליסבון לקיים את המשחקים הם נדחו בשנה והועברו לטורינו.
באוניברסיאדה זו נערכו תחרויות בתשעה ענפי ספורט: אתלטיקה, התעמלות מכשירים, טניס, כדורמים, כדורסל, כדורעף, סיף, קפיצה למים ושחייה.
סך הכול הוענקו 242 מדליות, מתוכן 58 לברית המועצות.
אוניברסיאדת הקיץ השביעית נערכה במוסקבה, ברית המועצות ב-1973; טקס הפתיחה והמשחקים נערכו באצטדיון לוז'ניקי.
באוניברסיאדה זו נערכו תחרויות בעשרה ענפי ספורט: אתלטיקה, היאבקות, התעמלות מכשירים, טניס, כדורמים, כדורסל, כדורעף, סיף, קפיצה למים ושחייה.
סך הכול הוענקו 353 מדליות, מתוכן 134 לברית המועצות.
אולגה קורבוט מברית המועצות זכתה ב-5 מדליות זהב בהתעמלות מכשירים.
אוניברסיאדת הקיץ השמינית נערכה ברומא, איטליה ב-1975; טקס הפתיחה והמשחקים נערכו בסטאדיו אולימפיקו.
במשחקים השתתפו 468 ספורטאים שהתחרו באתלטיקה בלבד.
סך הכול הוענקו 105 מדליות, מתוכן 23 לברית המועצות.
אוניברסיאדת הקיץ התשיעית נערכה בסופיה, בולגריה ב-1977; טקס הפתיחה והמשחקים נערכו באצטדיון לבסקי.
סך הכול הוענקו 303 מדליות, מתוכן 79 לברית המועצות.
אלברטו חואנטורנה (), זכה במדליית זהב בריצת 800 מטר בשיא עולם חדש של 1:43.44 דקות, שיפור ב-6 מאיות השנייה לשיאו העולמי.
אוניברסיאדת הקיץ העשירית נערכה במקסיקו סיטי, מקסיקו ב-1979; טקס הפתיחה והמשחקים נערכו באצטדיון האוניברסיטאי האולימפי.
סך הכול הוענקו 290 מדליות, מתוכן 73 לברית המועצות.
אוניברסיאדת הקיץ ה-11 נערכה בבוקרשט, רומניה ב-1981; טקס הפתיחה והמשחקים נערכו באסטאדיו ליה מנוליו.
סך הכול הוענקו 367 מדליות, מתוכן 109 לברית המועצות.
נבחרת ההתעמלות של רומניה () לנשים וגברים זכתה ב-12 מדליות זהב.
הנשים זכו ב-7 מדליות זהב, מהן 5 מדליות הוענקו לנדיה קומנץ' ו-3 מדליות הוענקו לאמיליה אברלה.
הגברים זכו ב-5 מדליות זהב.
ג'יל סטרקל () זכתה ב-5 מדליות זהב, מהן 3 אישיות.
קים לינהאן () זכתה ב-2 מדליות זהב אישיות.
אוניברסיאדת הקיץ ה-12 נערכה באדמונטון, קנדה ב-1983; טקס הפתיחה והמשחקים נערכו באצטדיון חבר העמים.
באוניברסיאדה זו נערכו תחרויות בעשרה ענפי ספורט: אתלטיקה, התעמלות מכשירים, טניס, כדורמים, כדורסל, כדורעף, סיף, קפיצה למים, רכיבה על אופניים ושחייה.
סך הכול הוענקו 354 מדליות, מתוכן 113 לברית המועצות.
אירינה לריצ'בה מברית המועצות זכתה ב-5 מדליות זהב בתחרויות השחייה.
במהלך תחרויות הקפיצה למים נפצע ונפטר כעבור 8 ימים, סרגיי צ'ליבשווילי מברית המועצות, לאחר שראשו נחבט במקפצת הבטון בעת שניסה לבצע קפיצה בדרגת סיכון גבוהה.
אוניברסיאדת הקיץ ה-13 נערכה בקובה, יפן ב-1985; טקס הפתיחה והמשחקים נערכו באצטדיון האוניברסיאדה שנבנה לקראת האירוע.
באוניברסיאדה זו נערכו תחרויות ב-11 ענפי ספורט: אתלטיקה, ג'ודו, התעמלות מכשירים, טניס, כדורמים, כדורסל, כדורעף, כדורגל, סיף, קפיצה למים ושחייה.
סך הכול הוענקו 368 מדליות, מתוכן 84 לברית המועצות.
טובי השחייניות והשחיינים בעולם השתתפו באוניבסיאדה זו:
טניה דנגלקובה (), זכתה ב-3 מדליות, 2 זהב, 1 ארד
מישל פורד (), זכתה במדליית כסף
איגור פוליאנסקי (), זכה ב-3 מדליות, 2 זהב, 1 כסף.
ג'ון סיבן (), זכה במדליית זהב
ריקרדו פראדו (), זכה ב-2 מדליות, 1 זהב, 1 ארד
מייק אובריין (), זכה במדליית כסף
אוניברסיאדת הקיץ ה-14 נערכה בזאגרב, יוגוסלביה ב-1987; טקס הפתיחה והמשחקים נערכו באצטדיון מקסימיר.
באוניברסיאדה זו נערכו תחרויות ב-12 ענפי ספורט: אתלטיקה, התעמלות מכשירים, טניס, חתירה, כדורמים, כדורסל, כדורעף, כדורגל, סיף, קאנו, קפיצה למים ושחייה.
סך הכול הוענקו 415 מדליות, מתוכן 75 לברית המועצות, אך ארצות הברית זכתה במספר מדליות זהב גדול יותר.
נעמי לאנג () זכתה ב-5 מדליות זהב בתחרויות השחייה.
אוניברסיאדת הקיץ ה-15 נערכה בדיסבורג, גרמניה המערבית ב-1989; טקס הפתיחה והמשחקים נערכו בוודסטדיון.
באוניברסיאדה זו נערכו תחרויות ב-4 ענפי ספורט: אתלטיקה, חתירה, כדורסל וסיף.
סך הכול הוענקו 198 מדליות, מתוכן 28 לברית המועצות.
אוניברסיאדת הקיץ ה-17 נערכה בבאפלו, ארצות הברית ב-1993; טקס הפתיחה והמשחקים נערכו באצטדיון האוניברסיטאי שנבנה לקראת האירוע.
באוניברסיאדה זו נערכו תחרויות ב-12 ענפי ספורט: אתלטיקה (43 תחרויות), בייסבול, התעמלות מכשירים (14 תחרויות), טניס (5 תחרויות), חתירה (13 תחרויות), כדורמים, כדורסל (2 תחרויות), כדורעף (2 תחרויות), כדורגל (2 תחרויות), סיף (10 תחרויות), קפיצה למים (8 תחרויות) ושחייה (34 תחרויות).
סך הכול הוענקו 410 מדליות, מתוכן 73 לארצות הברית.
עדנה לנקרי-שומיק סיימה במקום שישי בריצת 1500 מטר בתוצאה של 4:15.32 דקות
אוניברסיאדת הקיץ ה-18 נערכה בפוקואוקה, יפן ב-1995; טקס הפתיחה, טקס הנעילה ומשחקי בייסבול נערכו באצטדיון פוקואוקה דום.
באוניברסיאדה זו נערכו תחרויות ב-12 ענפי ספורט: אתלטיקה (43 תחרויות), בייסבול, ג'ודו (18 תחרויות), התעמלות (כולל התעמלות אמנותית (5 תחרויות) והתעמלות מכשירים (16 תחרויות)), טניס (5 תחרויות), כדורמים, כדורסל (2 תחרויות), כדורעף (2 תחרויות), כדורגל (גברים בלבד), סיף (10 תחרויות), קפיצה למים (8 תחרויות) ושחייה (34 תחרויות).
סך הכול הוענקו 465 מדליות, מתוכן 69 לארצות הברית.
אוניברסיאדת הקיץ ה-19 נערכה באי סיציליה, איטליה ב-1997 במשחקים השתתפו כ-4,000 ספורטאים.
באוניברסיאדה זו נערכו תחרויות ב-12 ענפי ספורט: אתלטיקה (45 תחרויות), התעמלות (כולל התעמלות אמנותית (5 תחרויות) והתעמלות מכשירים (14 תחרויות)), טניס (5 תחרויות), כדורמים, כדורסל (2 תחרויות), כדורעף (2 תחרויות), כדורגל (גברים בלבד), סיף (10 תחרויות), קפיצה למים (8 תחרויות) ושחייה (34 תחרויות).
סך הכול הוענקו 393 מדליות, מתוכן 61 לארצות הברית.
מרטינה מורבצובה (), זכתה ב-4 מדליות זהב אישיות, יותר מכל מתחרה אחר, והייתה לשחיינית המצטיינת של האוניברסיאדה.
טקס פתיחה ואתלטיקה - אצטדיון בקטניה
כדורסל - מסינה, רגוסה, פברה
שחייה, קפיצה למים, כדורמים - הבריכה של אוניברסיטת מסינה
כדורגל, טקס נעליה - פלרמו
מיקי חליקה זכה במדליית כסף במשחה ל-400 מטר מעורב אישי, וזו הפעם הראשונה בתולדות האוניברסיאדה שספורטאי ישראלי זוכה במדליה.
השחיינים יואב ברוק ואיתן אורבך השתתפו באוניברסיאדה אך לא זכו במדליה.
אוניברסיאדת הקיץ ה-20 נערכה בפלמה דה מיורקה, ספרד ב-1999; טקס הפתיחה, טקס הנעילה ומשחקי אתלטיקה וכדורגל נערכו באצטדיון איברוסטאר שנבנה לקראת האירוע.
באוניברסיאדה זו נערכו תחרויות ב-12 ענפי ספורט: אתלטיקה (45 תחרויות), ג'ודו (18 תחרויות), התעמלות מכשירים (14 תחרויות), טניס (5 תחרויות), כדורמים, כדורסל (2 תחרויות), כדורעף (2 תחרויות), כדורגל (גברים בלבד), סיף (10 תחרויות), קפיצה למים (8 תחרויות), שחייה (34 תחרויות) ושייט (6 תחרויות).
סך הכול הוענקו 451 מדליות, מתוכן 60 לארצות הברית.
מארק וארקנטין מארצות הברית זכה ב-4 מדליות זהב בשחייה.
הספורטאים הישראלים זכו ב-2 מדליות:
- מיקי חליקה זכה במדליית כסף במשחה ל-400 מטר מעורב אישי
- ענת פבריקנט ושני קדמי זכו במדליית ארד בשייט במפרשית מדגם 470
יואב גת סיים במקום רביעי במשחה ל-200 מטר גב
יואב מאירי סיים במקום שמיני במשחה ל-200 מטר מעורב אישי
אוניברסיאדת הקיץ ה-21 נערכה בבייג'ינג, סין ב-2001; טקס הפתיחה, טקס הנעילה ותחרויות האתלטיקה והכדורגל נערכו באצטדיון הפועלים.
באוניברסיאדה זו נערכו תחרויות ב-12 ענפי ספורט: אתלטיקה, ג'ודו, התעמלות (כולל התעמלות אמנותית והתעמלות מכשירים), טניס, טניס שולחן, כדורמים, כדורסל, כדורעף, כדורגל, סיף, קפיצה למים ושחייה.
סך הכול הוענקו 537 מדליות, מתוכן 103 לסין.
תמרה ירופייבה מאוקראינה, זכתה ב-5 מדליות, מהן 4 מדליות זהב בתחרות התעמלות אמנותית.
סין זכתה בכול 12 מדליות זהב בתחרויות קפיצה למים.
- אלכס אברבוך זכה במדליית זהב בקפיצה במוט
- וודג' זבדיה זכה במדליית כסף בחצי מרתון
ספורטאים ישראלים נוספים השתתפו בתחרויות בג'ודו ובשחייה.
אוניברסיאדת הקיץ ה-22 נערכה בדאיגו, קוריאה הדרומית ב-2003; טקס הפתיחה, טקס הנעילה ותחרויות האתלטיקה והכדורגל נערכו באצטדיון דאיגו.
סך הכול הוענקו 604 מדליות, מתוכן 81 לסין.
אירינה צ'שצינה מרוסיה, זכתה ב-5 מדליות, מהן 4 מדליות זהב בתחרות התעמלות אמנותית.
- מיקי חליקה זכה במקום השלישי בתחרות שחייה
- ניר דוד מוריה זכה במקום השלישי בטאקוונדו
אוניברסיאדת הקיץ ה-23 נערכה באיזמיר, טורקיה ב-2005; טקס הפתיחה, טקס הנעילה ותחרויות האתלטיקה והכדורגל נערכו באצטדיון אטאטורק ששופץ לקראת האירוע.
סך הכול הוענקו 637 מדליות, מתוכן 65 לרוסיה.
וילסון בוסינאי (), זכה ב-3 מדליות זהב.
אנה בסונובה (), זכתה ב-5 מדליות, מהן 4 מדליות זהב.
איה טרקאווה (), זכתה ב-4 מדליות, מהן 3 זהב.
אוטיליה ינדז'ייצ'אק (), זכתה ב-3 מדליות זהב.
מייגן ג'נדריק (), זכתה ב-3 מדליות זהב.
אוניברסיאדת הקיץ ה-24 נערכה בבנגקוק, תאילנד ב-2007; טקס הפתיחה, טקס הנעילה ותחרויות האתלטיקה נערכו באצטדיון ראג'מנגלה.
סך הכול הוענקו 763 מדליות, מתוכן 95 לרוסיה ו-92 לסין, אך ספורטאי סין זכו במספר מדליות זהב גבוה יותר.
אנה בסונובה (), זכתה ב-5 מדליות זהב.
איה טרקאווה (), זכתה ב-3 מדליות זהב.
פדריקה פלגריני (), זכתה ב-4 מדליות, מהן 2 זהב.
בריטה שטפן (), זכתה ב-3 מדליות, מהן 2 זהב.
פלביה ריגמונטי (), זכתה ב-2 מדליות זהב.
קייטלין סנדנו (), זכתה ב-2 מדליות זהב.
צ'אד לה טורט (), זכה ב-2 מדליות זהב.
הלגה מוף (), זכה ב-2 מדליות זהב.
- נעם מילס זכתה במדליית כסף בסיף
אוניברסיאדת הקיץ ה-25 נערכה בבלגרד, סרביה ב-2009; טקס הפתיחה, טקס הנעילה ותחרויות הכדורסל וההתעמלות נערכו בבלגרד ארנה.
על מיקום המשחקים הוחלט בשנת 2005 כאשר על הזכייה התמודדו גם פוזנן ומונטריי.
בנוסף לבלגרד, חלק מהתחרויות נערכו בערי הסביבה.
סך הכול הוענקו 669 מדליות, מתוכן 76 לרוסיה.
יבגניה קנייבה מרוסיה, זכתה ב-5 מדליות זהב.
המשלחת הישראלית כללה 32 ספורטאים.
הספורטאים הישראלים זכו בשתי מדליות:
– אירה ריסנזון זכתה במדליית כסף בהתעמלות אמנותית
– גיא ברנע זכה במדליית ארד בשחייה, במשחה ל-50 מטר גב (25.09 שניות)
אוניברסיאדת החורף ה-26 נערכה בטרנטו, איטליה בחודש דצמבר 2013. הזוכה המקורית באירוח הייתה העיר מריבור בסלובניה שהייתה אמורה לקיים את האוניברסיאדה ה-26 בחודשים ינואר-פברואר ב-2013 לאחר שכשלה בהתמודדות על האוניברסיאדה הקודמת.
בפועל התגלה כי אין ביכולתה לארח את הטורניר ולכן חיפשו מועמדת חלופית ובחרו בטרנטו באיטליה בה קיימים מתקנים לספורט החורף.
ב-2009, הוחלט לצרף סוגי ספורט נוספים לאוניברסיאדה ולראשונה החל מאוניברסיאדת החורף 2013, התקיימו גם תחרויות בהחלקה על הקרח, ביאתלון וקרלינג.
אוניברסיאדת הקיץ ה-28 נערכה בקוואנגג'ו שבקוריאה הדרומית.
במשחקים אלו השתתפו 12,986 ספורטאים מ-146 מדינות שונות.
משלחת ישראל כללה 27 ספורטאים בענפים - כדוריד, סיוף ושחייה.
נבחרת ישראל בכדוריד סיימה במקום חמישי.
את שלב הבתים היא סיימה במקום שלישי מתוך 6 קבוצות לאחר 2 ניצחונות, 1 תיקו ו-2 הפסדים.
במשחק על המקום החמישי נבחרת ישראל ניצחה את נבחרת רוסיה 33–34. במשחקי הדירוג כל הקבוצות מהבית הישראלי ניצחו את יריבותיהן מהבית השני.
נבחרת הסיוף - אביטל מרניוק, פולינה מלנטייב, ניקול טל, ניב גרוס, מתן רווח, דורון לויט, מאמן: אוהד בלאווה.
נבחרת השחייה - נמרוד חייט, אמרי גניאל, רונן פאור, קרן זיבנר, מיכל ליברמן, גלב איאונצ'ב, מאמן: דימה ריבינסקי.
כריסטופר "כריס" ג'ירארד הוא מתאבק אמריקאי.
הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה אוני לורקאן.
לורקאן החל להתאמן בבית הספר להיאבקות של קילר קובלסקי באוגוסט 2008. לאחר שנתיים של אימונים ועבודה בעבור הארגון Chaotic Pro Wrestling, לורקאן עזב את בוסטון, מסצ'וסטס ועבר לקלגרי, אלברטה, קנדה.
בספטמבר 2018 לורקאן נרשם באקדמיית ההיאבקות של המתאבק לאנס סטורם.
לאחר שלושה חודשים תחת הדרכתו של סטורם, הוא עבר לדאלאס, טקסס ועבר להתאמן אצל המתאבק היפני, פונאקי, בסן אנטוניו.
לאחר בערך שנה בטקסס, לורקאן חזר לבוסטון בשנת 2012.
בוסיק ערך את קרב הבכורה שלו בארגון Combat Zone Wrestling (ארגון שידוע בקרבות האלימים שלו) באירוע CZW Cerebral שהתקיים ב-13 באוקטובר 2012. בוסיק החל לקבל חשיפה עקב טורניר שנערך בשנת 2014 לאחר שניצח את עזריאל, קיילב קונלי וצ'אק טיילור כדי להעפיל לגמר הטורניר, אך בגמר נוצח על ידי דרייק יאנגר.
לאחר מכן, בוסיק התעמת עם אלוף העולם במשקל כבד של הארגון, דרו גולאק.
בקרב אליפות מולו שהתקיים ב-27 באפריל הוא נוצח על ידי גולאק, אך הצליח לזכות באליפות מידיו של גולאק שבועיים לאחר מכן.
תקופת כהונתו כאלוף נמשכה כ-161 ימים עד שחברו לקבוצה, סוזיו, איתגר אותו לקרב אליפות ואף ניצח אותו.
ב-11 בנובמבר, בוסיק איתגר את סוזיו לקרב חוזר על האליפות שסוג הקרב היה שחבלי הזירה הוחלפו בגדר תיל, בקרב זה כשל בוסיק להשיב לו את האליפות.
בוסיק ערך את קרב הבכורה שלו בארגון באירוע מספר 23 בניצחון בקרב הדחות מרובע נגד גרין אנט, ג'וש אלכסנדר ומקסוול שיקגו.
באירוע לאחר מכן, בוסיק נוצח על ידי דרו גולאק.
באירוע מספר 23 בוסיק הצליח לנצח את אותו גולאק.
ב-29 באוגוסט 2014, בוסיק ערך את הופעת הבכורה שלו בארגון הצנוע PWG, כשהתחרה בטורניר השנתי של "קרב של לוס אנג'לס", והפסיד בסיבוב הראשון לרודריק סטרונג.
לילה לאחר מכן שיתף פעולה ביחד עם דרו גולאק בהפסדם בקרב זוגות לקבוצת ReDragon (קייל אוריילי ובובי פיש).
באירוע לאחר מכן הפסיד לתומאסו צ'אמפה ובאירוע "Black Cole Sun" הפסיד בקרב מרובע לבריאן קייג' (קרב שכלל גם את אוהה ניישן ותומאסו צ'אמפה).
ב-27 בפברואר 2015 בוסיק רשם את ניצחון הבכורה שלו בארגון נגד מייק ביילי, אך הפסיד באירוע "Don't Sweat the Technique" שוב לבריאן קייג'.
הוא איחד כוחות פעם נוספת עם גולאק בקרב זוגות באירוע DDT4 והפסידו לריקושט ולריץ' סוואן בסיבוב הראשון.
באירוע "Mystery Vortex III" ניצח את טימותי טאצ'ר.
הוא השתתף ב"קרב של לוס אנג'לס" לשנת 2015 ובסיבוב הראשון גבר על אנדרו אוורט.
לילה לאחר מכן צוות לאוורט וטרבור לי בקרב שלושה על שלושה נגד סופר דרגון והיאנג באקס, אך קבוצתו היא זאת שהפסידה.
את הקרב האחרון שלו בארגון הפסיד לכריס הירו במסגרת הסיבוב השני של הטורניר.
ב-1 בספטמבר 2015 דווח שג'ירארד חתם על חוזה פיתוח עם ה-WWE ונשלח לארגון הפיתוח שלהם, NXT, חודש לאחר מכן.
את הופעת הבכורה שלו ב-NXT ערך תחת השם ביף בוסיק ב-30 באוקטובר בקרב באטל רויאל שאינו היה מועבר לרשת הטלוויזיה.
ב-9 בינואר 2016 ערך את קרב היחידים הראשון שלו תחת שמו האמיתי, בהפסד לריץ' סוואן.
בתוכנית ששודרה בטלוויזיה ב-24 בפברואר הפסיד לאפולו קרוז.
בחודש יוני ג'ירארד נודע שמעתה ואילך יתאבק תחת השם אוני לורקאן.
ב-22 ביוני לורקאן גבר על טיי דילינג'ר.
ב-15 בנובמבר בתוכנית סמאקדאון, ערך את הופעת הבכורה שלו ברוסטר הראשי, בהפסד לקאליסטו.
ב-14 בדצמבר הוא הפסיד לבובי רוד.
ב-4 באפריל 2017 הוא הופיע בתוכנית 205 לייב (תוכנית המיוחדת למתאבקי המשקל קל של הארגון) והפסיד לריץ' סוואן.
מחודש אוגוסט, לורקאן התעמת עם דני בורץ', לאחר שהשניים השיגו ניצחון כל אחד, הם איחדו כוחות בפיוד שלהם נגד רידיק מוס וטינו סבטלי.
ב-21 במרץ אוני לורקאן ודני בורץ' הודחו בסיבוב הראשון של טורניר הזוגות לזכר דאסטי רודס על ידי רודריק סטרונג ואלוף בריטניה של ה-WWE, פיט דאן.
ב-25 באפריל לורקאן הפסיד לאלוף הצפון אמריקאי, אדם קול, בקרב שהיה על תואר אליפות צפון אמריקה של NXT.
ב-16 במאי לורקאן, בורץ' ואלוף בריטניה, פיט דאן ניצחו את אדם קול, קייל אוריילי ורודריק סטרונג.
באירוע NXT TakeOver: Chicago II, שנערך ב-16 ביוני, לורקאן ודני בורץ' הפסידו לאלופי הזוגות, קייל אוריילי ורודריק סטרונג, בקרב על אליפות הזוגות של NXT.
ב-12 בספטמבר, לורקאן ודני בורץ' ניצחו בקרב זוגות את אדריאן ג'אוד וסזאר בונוני.
ב-31 באוקטובר, השניים ניצחו את הומברטו קאריו וראול מנדוזה.
ב-12 בדצמבר, לורקאן ובורץ' גברו על The Mighty (ניק מילר ושיין ת'ורן).
ב-23 בינואר 2019, לורקאן ובורץ' ניצחו את פביאן אייכנר ומרסל ברטל.
ב-27 בפברואר בתוכנית NXT UK, לורקאן ובורץ' התחרו על אליפות הזוגות של NXT UK נגד האלופים, ג'יימס דרייק וזאק גיבסון, בקרב שבסופו של דבר כשלו בניסיונם לזכות בתואר.
ב-6 במרץ, לורקאן ובורץ' הפסידו ל-Forgotten Sons (סטיב קאטלר ווסלי בלייק) בקרב במסגרת טורניר הזוגות לזכר דאסטי רודס והודחו מהטורניר כבר בסיבוב הראשון.
ב-5 במרץ, לורקאן ניצח את הומברטו קאריו במסגרת הסיבוב הראשון של טורניר הדחות, שהמנצח בו יזכה להתחרות על אליפות ה-WWE במשקל נגד נגד האלוף, באדי מרפי, ברסלמניה 35. בשלב חצי הגמר, שנערך ב-12 במרץ, לורקאן הפסיד לסדריק אלכסנדר.
ב-2 באפריל בתוכנית 205 לייב, לורקאן ניצח את קאליסטו.
לילה לאחר מכן בתוכנית NXT, לורקאן נוצח על ידי ג'קסון רייקר.
ב-16 באפריל בתוכנית 205 לייב, לורקאן גבר על סדריק אלכסנדר.
שבוע לאחר מכן בתוכנית 205 לייב, לורקאן הפסיד לארייה דבארי.
ב-1 במאי בתוכנית NXT, לורקאן, דני בורץ' והומברטו קאריו נוצחו על ידי קבוצת The Forgotten Sons.
ב-21 במאי בתוכנית 205 לייב, לורקאן השתתף בקרב מחומש נגד אקירה טוזאווה, מייק קנליס, בריאן קנדריק וארייה דבארי, שבסופו טוזאווה ניצח.
באירוע NXT TakeOver: XXV, שנערך ב-1 ביוני, לורקאן ובורץ' התחרו בקרב סולם זוגות מרובע אשר קבע את אלופי הזוגות החדשים של NXT, שבסופו הסטריט פרופיטס (אנג'לו דוקינס ומונטז פורד) ניצחו.
ב-4 ביוני בתוכנית 205 לייב, לורקאן גבר על ארייה דבארי.
ב-11 ביוני בתוכנית 205 לייב, לורקאן השתתף בקרב מרובע נגד אקירה טוזאווה, דרו גולאק והומברטו קאריו; בקרב זה, הוא הותקף מאחור על ידי ארייה דבארי, שתקף אותו בעזרת כיסא.
לילה לאחר מכן בתוכנית NXT, לורקאן ובורץ' ניצחו בקרב זוגות את קייל אוריילי ורודריק סטרונג.
ב-18 ביוני בתוכנית 205 לייב, לורקאן ניצח את דבארי כתוצאה מפסילה.
ב-2 ביולי בתוכנית 205 לייב, לורקאן, טוני ניס ו"ג'נטלמן" ג'ק גלאגר ניצחו בקרב שלושה נגד שלושה את ארייה דבארי, דרו גולאק ומייק קנליס.
ב-9 ביולי בתוכנית 205 לייב, לורקאן גבר על ארייה דבארי בקרב רחוב.
לילה לאחר מכן בתוכנית NXT, לורקאן ובורץ' כשלו בניסיונם לזכות בחגורות אליפות הזוגות של NXT לאחר שהפסידו לסטריט פרופיטס.
ב-6 באוגוסט בתוכנית 205 לייב, לורקאן ניצח בקרב משושה אשר כלל את אקירה טוזאווה, ארייה דבארי, ג'נטלמן ג'ק גלאגר, קאליסטו וטוני ניס, וזכה בהזדמנות להתחרות נגד דרו גולאק על אליפות ה-WWE במשקל קל באירוע סאמרסלאם.
במופע המקדים לאירוע סאמרסלאם, שנערך ב-11 באוגוסט, לורקאן כשל בניסיונו לזכות באליפות ה-WWE במשקל קל לאחר שהפסיד לדרו גולאק.
יומיים לאחר מכן בתוכנית 205 לייב, אוני לורקאן התחרה פעם נוספת נגד דרו גולאק על אליפות ה-WWE במשקל קל, כשגם הפעם גולאק הצליח להגן על התואר בהצלחה.
ב-20 באוגוסט, לורקאן, אקירה טוזאווה, הומברטו קאריו, ג'נטלמן ג'ק גלאגר ואייזיאה "סוורב" סקוט התחרו נגד קפטן הקבוצה היריבה דרו גולאק, ארייה דבארי, אנג'ל גרזה, מייק קנליס וטוני ניס בקרב הדחות חמישה נגד חמישה, שבו קבוצתו ניצחה.
שבוע לאחר מכן, לורקאן הפסיד להומברטו קאריו בקרב אשר קבע את זהות המועמד לאליפות ה-WWE במשקל קל באירוע התנגשות של אלופים.
ב-17 בספטמבר בתוכנית 205 לייב, לורקאן הפסיד לטוני ניס.
ב-18 בספטמבר בתוכנית הבכורה של NXT בשידור ישיר ברשת USA, לורקאן כשל בניסיונו להפוך לטוען לכתר לאליפות ה-WWE במשקל קל לאחר שהפסיד לליאו ראש.
ב-24 בספטמבר וב-11 באוקטובר בתוכנית 205 לייב, לורקאן ודני בורץ' ניצחו בקרבות זוגות את דרו גולאק וטוני ניס.
ב-16 באוקטובר בתוכנית NXT, לורקאן ובורץ' הפסידו בקרב זוגות לאימפריום (פביאן אייכנר ומרסל ברטל).
יומיים לאחר מכן בתוכנית 205 לייב, לורקאן השתתף בקרב משולש נגד ארייה דבארי וטוני ניס, שבסופו האחרון ניצח.
ב-25 באוקטובר, לורקאן נוצח על ידי ליאו ראש בקרב שאינו היה על התואר של האחרון.
ב-13 בפברואר 2020 בתוכנית NXT UK, לורקאן ובורץ' הפסידו ל-Gallus (מארק קופי ווולפגנג) בקרב שאינו היה על אליפות הזוגות של NXT UK.
ב-19 בפברואר בתוכנית NXT, לורקאן ודני בורץ' הפסידו לאלופי הזוגות של NXT, The BroserWeights (מאט רידל ופיט דאן) בקרב שאינו היה על חגורות האליפות.
יומיים לאחר מכן, לורקאן ודני בורץ' ניצחו את ארייה דבארי ודה בריאן קנדריק בקרב זוגות ללא חוקים.
ב-4 במרץ בתוכנית NXT, לורקאן ודני בורץ' הפסידו בקרב זוגות לבובי פיש וקייל אוריילי.
יומיים לאחר מכן, לורקאן ודני בורץ' נוצחו בקרב זוגות על ידי מייק קנליס וטוני ניס.
ב-13 במרץ בתוכנית 205 לייב, לורקאן, דני בורץ', אייזיאה "סוורב" סקוט, קושידה וטיילר בריז ניצחו בקרב הדחות חמישה נגד חמישה את טוני ניס, ארייה דבארי, ג'נטלמן ג'ק גלאגר, מייק קנליס ודה בריאן קנדריק, כשבקרב זה הוא הודח על ידי גלאגר.
שבוע לאחר מכן, לורקאן נוצח בקרב יחידים על ידי אייזיאה "סוורב" סקוט.
ב-27 במרץ בתוכנית 205 לייב, לורקאן נחל הפסד לטוני ניס.
ב-6 באפריל בתוכנית Raw, לורקאן ובורץ' הפסידו לסדריק אלכסנדר וריקושט.
בלילה הראשון של הספיישל המסיבה האמריקאית הגדולה, שנערך ב-1 ביולי, לורקאן הפסיד לטימותי טאצ'ר כתוצאה מהכנעה.
ב-22 ביולי, הוא נחל הפסד נוסף לטאצ'ר.
ב-5 באוגוסט בתוכנית NXT, לורקאן התמודד מול דמיאן פריסט ורידג' הולנד בקרב משולש אשר קבע את זהות המעפיל לקרב הסולם על אליפות צפון אמריקה של NXT באירוע NXT TakeOver XXX, שבסופו פריסט ניצח.
במופע המקדים לאירוע זה, שנערך ב-22 באוגוסט, לורקאן ודני בורץ' התמודדו מול בריזנגו (פאנדנגו וטיילר בריז) ולגאדו דל פנטסמה (חואקין ויילד וראול מנדוזה) בקרב זוגות משולש אשר קבע את הטוענים לכתר לאליפות הזוגות של NXT, שבסופו בריזנגו ניצחו.
ב-21 באוקטובר, לורקאן ודני בורץ' זכו באליפות הזוגות של NXT מידי בריזנגו לאחר עזרה מצד פאט מקאפי.
ב-11 בנובמבר, השניים רשמו הגנה מוצלחת ראשונה על חגורות האליפות במסגרת הקרב החוזר מול בריזנגו.
באירוע NXT TakeOver: WarGames, שנערך ב-6 בדצמבר, קבוצת מקאפי (פאט מקאפי, פיט דאן, דני בורץ' ואוני לורקאן) הפסידה לקבוצת The Undisputed Era (אדם קול, בובי פיש, קייל אוריילי ורודריק סטרונג) במסגרת קרב ה-WarGames.
ב-23 בדצמבר, לורקאן ובורץ' הגנו בהצלחה על חגורות אליפות הזוגות נגד דרייק מאבריק וקיליאן דיין במסגרת קרב רחוב.
ב-27 בינואר 2021, לורקאן ובורץ' הפסידו בקרב זוגות לפין באלור וקייל אוריילי, שאינו היה על חגורות האליפות שלהם.
ב-17 במרץ, לורקאן ובורץ' הגנו בהצלחה על חגורות האליפות נגד אלוף ה-NXT, פין באלור וקאריון קרוס.
כתוצאה מפציעה בכתפו של דני בורץ' במהלך קרב הזוגות, הג'נרל מנג'ר של NXT, ויליאם ריגל, החליט להפשיט את חגורות האליפות מבורץ' ולורקאן.
ב-24 במרץ, לורקאן הפסיד בקרב יחידים לקאריון קרוס.
ב-20 באפריל, לורקאן כשל בניסיונו לזכות באליפות ה-NXT במשקל קל לאחר שהפסיד לאלוף, קושידה, שהציב אתגר פתוח בפני מתאבקי המותג.
ב-11 במאי, לורקאן הפסיד לקייל אוריילי.
ב-8 ביוני, הוא ניצח את אוסטין ת'יאורי.
ב-27 ביולי, לורקאן ופיט דאן ניצחו את טימותי טאצ'ר ותומאסו צ'אמפה לאחר עזרה מצידו של רידג' הולנד, שביצע את חזרתו לאחר פציעה ממושכת.
ב-7 בספטמבר בפרק של התוכנית NXT, לורקאן ובורץ' כשלו בניסיונם לזכות באליפות הזוגות של NXT לאחר שהפסידו לאלופי הזוגות, MSK (נאש קרטר ווס לי); לאחר הקרב, הם הותקפו על ידי השותפים שלהם, פיט דאן ורידג' הולנד.
ב-28 בספטמבר בפרק של התוכנית NXT 2.0, לורקאן נחל הפסד לזיון קווין.
אליפות העולם במשקל כבד של CZW (פעם אחת)
PWI דירג אותו במקום ה-331 מתוך 500 המתאבקים הטובים ביותר לשנת 2017
אליפות הזוגות של NXT (פעם אחת) - עם דני בורץ'
אונטריו היא עיר בדרום-מערב מחוז סן ברנרדינו שבקליפורניה אשר בארצות הברית.
נכון לשנת 2019, אוכלוסיית העיר משוערת כ-185,000 תושבים.
שם העיר ניתן לה על ידי המהנדסים אשר הגיעו מאונטריו שבקנדה.
העיר מנוהלת על ידי מועצה בת חמישה חברים.
העיר נמצאת בשטח המחוז ה-35 בבית הנבחרים אשר מיוצג על ידי נורמה טורס מן המפלגה הדמוקרטית.
מבחינה כלכלית, המעסיקים הבולטים בעיר הן החברות טארגט ו-UPS, וכן נמל התעופה המקומי.
מבין האישים הבולטים שהתגוררו בעיר לפרק זמן כזה או אחר ניתן למנות את פרנק זאפה, לנדון דונובן, פרינס פילדר, בוורלי קלירי ורוברט שו.
אוניברסו טרוויזו באסקט (באיטלקית: Universo Treviso Basket) היא קבוצת כדורסל איטלקית מטרוויזו המשחקת בליגת העל האיטלקית בכדורסל.
המועדון, שנוסד ב-2012, החליף למעשה את בנטון טרוויזו, קבוצת העבר של העיר שפורקה באותה שנה.
בעקבות נסיגתה המתוכננת של משפחת בנטון מחסות מסחרית לכדורסל מקצועני ביולי 2012, נשארה בנטון טרוויזו ללא תמיכה כלכלית.
במרץ 2012 הוקם קונסורציום אוניברסו טרוויזו במטרה להבטיח את המשך נוכחותה של הקבוצה, שזכתה בחמש אליפויות, שמונה גביעים ופעמיים בגביע ספורטה, בכדורסל האיטלקי.
את היוזמה הובילו כדורסלני עבר של הקבוצה, וסווינגמן הקבוצה בעבר, ריקרדו פיטיס, סיפק ערבות לקונסורציום.
לאחר שהתגבר על כמה מאבקים כלכליים, ב-4 ביולי הצליח הקונסורציום להשיג מספיק מימון להקמת מועדון חדש, הודות לחמישה אנשי עסקים מקומיים ו-67 חברות שהיו מעורבים בו.
Treviso Basket srl, החברה החדשה שהוקמה על מנת לנהל את המועדון, קיבלה את הזכויות הספורטיביות של בנטון טרוויזו בחינם, אך זו פרשה מוקדם יותר מהסרייה א' והגישה מועמדות לליגות החובבים כמועדון נוער.
פדרציית הכדורסל האיטלקית, שמחליטה אילו מועדונים יתקבלו לליגות הלאומיות, סירבה לבקשת טרוויזו באסקט להצטרף לסרייה א', החלטה שאושרה על ידי בית המשפט הפדרלי ב-2 באוגוסט.
המועדון גדל לאט וזכה בפרומוציונה, הליגה השביעית, הודות לתמיכה מבנטון טרוויזו, שהעבירה לו את סגל וצוות קבוצת הנוער שלו.
טרוויזו באסקט עלתה לסרייה ד' לאחר שזכתה בפלייאוף 2012/13, ובסיום העונה קיבלה הקבוצה כרטיס חופשי לליגה הרביעית, בה סיימה את העונה הסדירה במקום הרביעי בבית אך הודחה בסיבוב הראשון של הפלייאוף על ידי אודינה.
לאחר רכישת הזכויות על קבוצת BNB Corato עלתה טרוויזו לסרייה א'2 סילבר, הליגה השלישית, אשר מוזגה במהרה עם הליגה השנייה, סרייה א'2 גולד.
באותה עונה שינה המועדון את שמו לאוניברסו טרוויזו באסקט.
טרוויזו סיימה ראשונה בעונה הסדירה ועלתה לפלייאוף המשותף לשתי הליגות, בו הודחה בסיבוב הראשון.
בעונת 2015/16 זכתה טרוויזו בבית המזרחי של הסרייה א'2 והעפילה לפלייאוף, אך הפסידה בחצי הגמר לפורטיטודו בולוניה.
בעונת 2016/17 שוב סיימה הקבוצה ראשונה במזרח ושוב הפסידה לפורטיטודו בפלייאוף, הפעם בשמינית הגמר, בתוצאה 1–3. בעונה הבאה סיימה טרוויזו שלישית בבית המזרחי והעפילה בפעם הרביעית ברציפות לפלייאוף, אך הודחה בחצי הגמר 0–3 על ידי פלקנסטרו טריאסטה.
ביוני 2018 מונה מסימיליאנו מנטי למאמן הקבוצה, והחתים בה את דייוויד לוגן.
בתום העונה הסדירה סיימה טרוויזו במקום השני אחרי פורטיטודו, וב-17 ביוני 2019, לאחר שניצחה את קאפו ד'אורלנדו בגמר, עלתה הקבוצה לסרייה א'.
את עונת 2019/20, שבוטלה בעקבות מגפת הקורונה באיטליה, סיימה הקבוצה במקום ה-13. בעונה הבאה סיימה הקבוצה במקום השישי בעונה הסדירה, והודחה ברבע גמר הפלייאוף 0–3 על ידי וירטוס בולוניה.
בעונת שיחקה הקבוצה בליגת האלופות בכדורסל, והגיעה מהמוקדמות עד שלב הבתים של 16 האחרונות.
אוניאו דו וז'טאל או UDV (בפורטוגזית: União do Vegetal או בשמה המלא Centro Espírita Beneficiente União do Vegetal) היא דת סינקרטית שמקורה בברזיל.
היא נמנית עם שלוש הדתות הברזילאיות העושות שימוש בטקסי איוואסקה, ונחשבת לגדולה והמאורגנת ביותר מביניהן, לצד סנטו דיימי וברקיניה (Barquinha).
זוהי דת בעלת יסודות נוצריים ואמונה בגלגול נשמות ובהתפתחות רוחנית, שילוב של קתוליות עממית ברזילאית, מסורות אפרו-ברזילאיות, שמאניזם אמזוני ועוד מסורות תרבותיות אחרות.
הדת נוסדה ב-22 ביולי 1961 על ידי ז'וזה גבריאל דה קוסטה, המכונה מסטרה גבריאל (אנ').
מטרת הארגון, כפי שהיא מוצהרת באתר הרשמי שלו, היא לתרום להתפתחות הרוחנית של האדם ולשיפור היכולות האינטלקטואליות והמעלות המוסריות, ללא הבדל גזע, מין, אמונה, מעמד חברתי או לאום.
המאפיין המזוהה עם אוניאו דו וז'טאל הוא השימוש באיוואסקה כסקרמנט האמונה העיקרי בטקסים הדתיים.
המשקה מכונה הואסקה או וז'טאל על ידי חברי הכנסייה, והם מאמינים שהמרתח יעניק למשתמש את הריכוז הנפשי הדרוש כדי להתקרב לאלוהים, ונחשב כמעיין הידע האולטימטיבי.
ה-UDV הוא ארגון היררכי הכולל דרגות שונות של מחויבות לארגון וגם לגבי העבודה האישית בתהליך ההתפתחות הרוחנית, תהליך שיוצר מעמדות של חברים.
הדרג הנמוך ביותר הוא של חברים פשוטים, אחריהם יש חברים במה שנקרא הגוף המדריך, אחריהם היועצים, ובראש המאסטרים.
הארגון מחולק לקהילות המכונות 'גרעינים' (Núcleos).
בראש כל גרעין עומד מאסטר מייצג.
בראש ההיררכיה, בעיר הבירה ברזיליה, נמצא המאסטר המיצג הכללי.
הכינוי 'נציג' מתייחס לראש הארגון העליון, המייסד - מסטרה גבריאל.
הדוקטרינה של אוניאו דו וז'טאל מבוססת על האמונה בקיומה של הנשמה.
ובהיותה ממוקדת באבולוציה רוחנית, היא מלמדת על גלגול נשמות, ועל כך שלנשמה יש משימה להתפתח דרך גלגולים עוקבים על מנת להגיע אל האלוהים, ואילו הדתות, קיימות כדי להראות את דרך הצדק.
להואסקה תפקיד מרכזי בהתפתחות הרוחנית הזו.
האיוואסקה הוא מרתח אנתאוגני, פסיכואקטיבי, המכיל גפן של איוואסקה (מרירי בפי המאמינים) - בניסטריופסיס קאפי (אנ') בשילוב עם עלי צ'קרונה - פסיכוטריה וירידיס (אנ').
השילוב בין הצמחים הוא סינרגטי ומאפשר מצב הזייתי מתמשך.
המשקה נמצא בשימוש מימי קדם בקרב עשרות תרבויות ילידיות והן תרבויות של מסטיסים (בני תערובת) ברחבי האמזונס העליון בטקסים שמאניים, לצורכי פולחן, אבחון וריפוי.
האוניאו דו וז'טאל החל את פעילותו ביערות הגשם של האמזונס על גבולה של ברזיל עם בוליביה.
המייסד, ז'וזה גבריאל דה קוסטה, עבד בתעשיית הגומי (כנקז גומי – rubber tapper) אך גם כבנאי, נהג ועוזר של אחות.
בשנת 1959 שתה הואסקה בפעם הראשונה במחנה גומי, שנמצא על הגבול בין ברזיל לבוליביה.
בעקבות התנסות זו הוא החל להפיץ את המשקה, בקרב בני משפחתו ונקזי גומי אחרים שעבדו באזור, פיתח את הטקסים והדוקטרינה של ה-UDV וייסד את ה"גרעין" הראשון.
ב-22 ביולי 1961, ערך מסטרה גבריאל מפגש והכריז על הקמת האוניאו דו וז'טאל במטרה "להביא שלום לעולם".
בינואר 1965, מסטרה גבריאל עבר לפורטו וליו, בירת מדינת רונדוניה, עם משפחתו.
בשנת 1967, מסטרה פלורנסיו סיקווירה דה קרוואלו, אחד המסטרים הראשונים שהוכשרו ב-UDV, הוסמך להפיץ את המרתח במנאוס, בירתה של מדינת אמזונאס בברזיל.
לאחר מותו של מסטרה גבריאל בשנת 1971, המשיכו המייסדים את עבודתו והקימו קהילות UDV חדשות בערים בברזיל ובמדינות אחרות אך הארגון עבר גם סדרה של פיצולים ונוצרו קבוצות חדשות.
ב-1982 הועבר המטה הכללי של התנועה לברזיליה.
במהלך שנות ה-80 ה-UDV התרחב בהתמדה ברחבי ברזיל ובשנות ה-90 התפשט אל מחוץ למדינה.
התבססות ה-UDV בברזיל התרחשה בסוף שנות ה-60 וה-70, תקופה בה היה משטר צבאי, הדיכוי הפוליטי היה בשיאו, וצמיחתן של כתות דתיות הייתה נתונה למעקב של השלטונות.
בשנת 1967 ניסה מפקד המשטרה ברונדוניה לסגור את המרכז בפורטו וליו ולאסור את השימוש באיוואסקה אך לא הצליח.
החוסן של ה-UDV נבע גם מסוג המאמינים שהוא משך בערים הגדולות בשנים שלאחר מכן.
הם היו מכל מעמד חברתי ורמה אינטלקטואלית וקיבלו על עצמם תפקיד חשוב בניהול התדמית ובביסוס פרופיל אחראי ל-UDV.
חלקם היו עובדים פדרליים שחזרו מתקופת שירות באמזוניה, וכללו מספר קצינים צעירים בחיל האוויר שפעלו כדי להגן על הארגון מפני המשטרה הפדרלית הברזילאית, המודיעין הצבאי ושירות המידע הלאומי.
רבים מהחסידים החדשים היו גם אנשי מקצוע צעירים ממעמד הביניים שהיה להם ניסיון קודם עם סמים אחרים, בעיקר מריחואנה והלוצינוגנים לא חוקיים (LSD, מסקלין, פסילוציבין).
ה-UDV מסתייג בתוקף מכל החומרים הללו, ואפילו מה"רעות" החוקיות של עישון טבק ושתיית אלכוהול.
עמדה חד-משמעית זו נגד "סמים" עמדה לזכות הכנסייה, מנעה הטרדה של השלטונות, ומנעה עימות כפי שנצפה מדי פעם בכנסיית סנטו דיימי, שם נהוג היה להשתמש במריחואנה במסגרת הטקס.
בשנים האחרונות, הדת חוותה מתחים פנימיים בעקבות תמיכתם של כמה ממנהיגיה בנשיא לשעבר ז'איר בולסונארו ובפעולות אנטי-דמוקרטיות.
חלק מהמנהיגים אף ניסו לכפות על חברי הדת להשתתף באירועים פוליטיים, מה שגרם למשברים פנימיים ולחקירות משפטיות.
כמו כן חברים בדת הביעו ביקורת על עמדות הומופוביות של חלק מהמנהיגים, כולל פרסומים פומביים המביעים התנגדות לקהילת הלהט"ב.
הביקורת הזו הובילה להשעייתם של כמה חברים ותיקים בדת, והעלתה שאלות לגבי ערכי הסובלנות והאהבה שהדת מתיימרת לייצג.
נכון ל-2025 יש לאוניאו דו וז'טאל 212 גרעינים, הממוקמים בכל מדינה ברזילאית ובמספר מדינות מחוץ לברזיל: ארצות הברית, קנדה, ספרד, פורטוגל, בריטניה, שווייץ, הולנד, אוסטרליה, איטליה ופרו.
ז'וזה גבריאל דה קוסטה נולד ב-10 בפברואר 1922 בעיירה קורסאו דה מריה בבאהיה, הוריו היו חקלאים פשוטים.
הוא היה השמיני מבין 14 ילדים, קתולי באמונתו ועבד בחווה.
בגיל 20 הוא נסע לסלבדור, בירת באהיה.
שם הוא הכיר דתות אחרות, השתתף בטקסי קנדומבלה ושיחק קפוארה.
באמצע מלחמת העולם השנייה (1943), במטרה להגביר את הפקת הלטקס מעצי הגומי באמזונס, ממשלת ברזיל, גייסה צעירים מצפון מזרח ברזיל ושלחה אותם לאמזונס לנקז גומי.
בשנת 1944, ז'וזה גבריאל מגיע לפורטו וליו.
שם עבד במקומות שונים וגם באקרי, רונדוניה ובבוליביה, שם הוא נפגש עם מרתח ההואסקה, באפריל 1959. לפני הקמת ה-UVD, מסטרה גבריאל ניהל אורח חיים פשוט, של קבוקלו (caboclo - אדם פשוט של מורשת מעורבת).
הוא הציג את עצמו כסולטן היער (Sultão das Matas) בטקסי המקומבה(אנ').
במהלך אותה תקופה הוא רכש חברים שהפכו לתלמידיו הראשונים, המסטרים והיועצים של ה-UDV.
רובם היו אנשים פשוטים, עובדים בעלי הכנסה נמוכה במקצועות רבים ושונים כמוהו, שהבינו את המסר הרוחני של ה-UDV.
מכיוון שהסקרמנט – הואסקה - מכיל את התרכובת הפסיכואקטיבית DMT, שנמצאת ברשימת הסמים בפיקוח, וככזה הניהול והצריכה שלה היה אסור בחוק בברזיל, כמו ברוב המדינות בעולם, כנסיית UDV מצאה את עצמה במרכז מאבקים וסכסוכים משפטיים בברזיל ובהמשך גם במדינות האחרות, ככל שהכנסייה התרחבה.
אך בשל השימוש באיוואסקה כסקרמנט, בדרך כלל, בתי המשפט במדינות השונות אישרו את השימוש באיוואסקה בחסות הערך של "חופש הפולחן", בתנאים מגבילים לצורכי פולחן בלבד.
למרות שהחוק התיר בסופו של דבר את השימוש בהואסקה לצורכי פולחן, בשנת 2006 ה-UDV הגדיר שורה של כללים פנימיים לגבי השימוש בסם.
הכללים מגבילים את השימוש לטקסים דתיים בלבד, במקומות מורשים, על ידי אנשים מיומנים.
חל איסור להשתמש בסמים אסורים אחרים, אסור למסחר את המשקה, אסור להשתמש בו בשעות פנאי או להטיף לשימוש בו, וכן אסור להשתמש באיוואסקה לתרגול פסיכולוגי או טיפולי.
ב-UDV מאמינים שלצמח יש תכונות תרפויטיות, אך לא בשימוש טיפולי מבודד, מחוץ להקשר דתי.
לטענתם, דרוש שימוש אחראי וצריך להבין את השפעתו מנקודת המבט הרוחנית.
בכדי לבסס את מעמדו החברתי של הארגון פותחו גם מספר מחלקות המארגנות ומקדמות פעילות ההתנדבותית של חבריו בתחומים של רפואה, משפט, רווחה, מדע, פילנתרופיה ואקולוגיה.
כיום, המצב המשפטי של השימוש באיאוואסקה לצרכים דתיים משתנה ממדינה למדינה, בהתאם לחקיקה המקומית ולהכרה בזכויות הדתיות של הקהילה.
במדינות מסוימות, כמו ברזיל ופרו, השימוש במשקה מותר ומוסדר, בעוד שבמדינות אחרות, כמו שווייץ ואיטליה, השימוש אסור.
במדינות נוספות, כמו ארצות הברית וקנדה, קיימת הכרה מוגבלת בשימוש הדתי באיוואסקה, בכפוף להיתרים מיוחדים.
ה-UDV, בניגוד לנצרות הקתולית או דתות אחרות, אינה דת מסיונרית ומבינה שאיוואסקה לא מתאימה לכולם.
על כן, אינה מקלה על הקבלה אל בין שורותיה ואלה שהצטרפו חופשיים לעזוב בכל עת.
ההנהגה מאזנת את רעיונות הקבלה וההתרחבות שלה תוך שמירה על דיסקרטיות ואף חשאיות.
נטייה זו לדיסקרטיות היא תגובה להיסטוריה של הקבוצה שהועמדה לדין בשל אמונותיה והלחצים החיצוניים.
הסודיות, אינה מרכיב חיוני באמונה, אלא אמצעי להגנה על הארגון מפני השלטונות שמתקשים לקבל את האיוואסקה כמרתח לגיטימי.
נראה, שדווקא, זהירות זו של ה-UDV הפכה להיות תכונה המושכת מאמינים חדשים.
מסטרה גבריאל הכיר בישוע כמושיע האנושות, "איש האמת, בן האלוהים".
ה-UDV מעביר את תורתו בעל פה ומביא, בעצם, את אותה תורה שישוע לימד.
כדי להנחות את המסע הרוחני, תורת ה-UDV מורכבת מתורות, chamadas (מילולית "קריאות", פזמונים), סיפורים והסברים.
אלה קשורים לטבע האלוהי, ישוע ואחרים המוכרים על ידי מסטרה גבריאל כשליחי אלוהים שהגיעו לעולם בשליחות.
כמה דוגמאות כוללות דמויות מהברית החדשה כמו ישוע, מרים, יוסף, איוב, נח, אנה הקדושה, יוחנן המטביל, קוסמאס ודמיאנוס הקדושים.
אך בין היתר, הדוקטרינה מזכירה גם את הישויות Iansã (אנ') וימאנז'ה (ישויות מהדתות האפרו-ברזילאיות).
חסידי ה-UDV משווים את מסטרה גבריאל לישוע המשיח.
להבנתם של רבים מחסידי UDV, המסטרה בחר בתלמידים מקרב ה"קבוקלוס" - ה'עניים', 'פשוטים' ו'מנודים', כפי שישו בחר בדיגים צנועים להיות השליחים שלו.
מבחינה פורמלית, ה-UDV היא גם כנסייה, אבל במובנים רבים המפגשים שלה הם כמו שיעורים בבית ספר אזוטרי.
המפגשים מתקיימים באולמות סגורים ומוארים כאשר המשתתפים יושבים על כורסאות, כל אחד בפני עצמו.
מנחה את הפגישה הוא מאסטר מנחה (mestre dirigente).
בניגוד לנוהג בכנסיית סנטו דיימי, מי שמנחה את הפגישה אינו בהכרח האדם בעל הדרגה הגבוהה ביותר שנוכח בפגישה.
אותו אדם, המאסטר המייצג (mestre representante), יושב מאחורי המאסטר המנחה, מפקח עליו ומציע עצות וסיוע בכל עת שצריך.
מפגשי UDV רגילים - הנקראים trabalhos de escala, עבודות הסולם - מתקיימים פעמיים בחודש.
כל המפגשים הרגילים מתקיימים בלילה ונמשכים ארבע שעות.
המפגשים נפתחים עם הגשת המרתח לכל הנוכחים.
במהלך השנה מתקיימים גם מספר אירועים חגיגיים המתקיימים בתאריכים קבועים.
מרכזי במפגשי UDV הם דבריו של המאסטר המנחה.
המשתתפים מוזמנים גם לשאול שאלות או להעיר הערות.
אלה עשויים להתייחס למצגת שניתנה על ידי המאסטר המנחה או לכל נושא אחר.
בין הנושאים שנדונים הם ההיסטוריה של ה-UDV וייעודו, טבע היקום, אהבה, בריאות, אמונה וכדומה.
מספר פעמים במהלך הפגישה המנהיג ואולי משתתפים אחרים נוהגים לשיר chamadas - מזמורים מיוחדים של ה-UDV.
לפעמים מושמעת מוזיקה רגילה, בדרך כלל מוזיקה ברזילאית פופולרית.
בנוסף למפגשים אלו, הפתוחים לכל חברי הקהילה, מתקיימים גם מפגשים שייזומנו על ידי מנהיג הקבוצה, המוגבלים לכמה חברים בלבד, לפי דרגתם בארגון.
במיוחד יש לציין מפגשי הדרכה; אלה מתקיימים בשעות היום.
יש גם טקס מיוחד להכנת המרתח, ה-preparo, שבמהלכו מוגשת הואסקה.
בניגוד לנהוג בסנטו דיימי, רבים מההיבטים היותר חגיגיים של הדת הנוצרית והמסורות האפריקאיות והילידיות - שירת מזמורים, ריקודים והקשקוש ברעשני המאראקס - נעדרים ב-UDV, עובדה שהופכת את ההתכנסויות לאירועים קודרים במקצת, בהשוואה לנהוג בתרבויות ברזילאיות אחרות מסוג דומה.
13 עקרונות מנחים את האמונה באוניאו דו וז'טאל.
1. האוניאו דו וז'טאל היא דת נוצרית ביסודה, המאמינה בגלגול נשמות, המאשרת את קיומה של הנשמה ופועלת למען התפתחותו של האדם במובן של שכלול המעלות המוסריות, האינטלקטואליות והרוחניות, המהווים ביטויי אהבה ואחווה אנושית.
2. משקה ההואסקה, הסקרמנט של ה-UDV, בו משתמשים בטקס הדתי בכדי לאפשר ריכוז נפשי, הוא עירוב של שני צמחים מיערות הגשם של האמזונס, המרירי והצ'קרונה, שהוכחו כבלתי מזיקים לבריאות.
3. אור, שלום ואהבה, הם הסמל של ה-UDV לשלום ואחווה אנושית.
"התלמיד חייב לאהוב את האחר, כפי שהוא אוהב את עצמו, כדי להיות זכאי לקבל את סמל האיחוד."
4. מסטר גבריאל משמש כבר-הסמכא העיקרי להתייחסות עבור חברי האיחוד.
שכן, הוא תמיד הפגין מחויבות לאמת, ודבק בעקביות בין מה שלימד לדרך בה נהג.
מתוך אהבה לאנושות, הוא הקים את ה-UDV במחשבה להביא שלום לעולם.
5. ה-UDV מורכב ממעמדות של מסטרים, יועצים ותלמידים.
ההפיכה לתלמיד היא באמצעות תרגול התורות ולא בהכרח לפי דפוס חינוך פורמלי.
חברי הדירקטוריון נדרשים להתנהלות מוסרית, מקצועית ומשפחתית למופת.
6. עבודה, משפחה ודת הם שלשת עמודי התווך שמקיימים את האבולוציה האנושית.
הרמוניה ביניהם, יוצרת איזון ותנאים נוחים לצמיחה רוחנית.
7. בהתאם לדוגמה שנתן המדריך הרוחני, המנהלים של הארגון פועלים בהתנדבות, ללא שכר עבור השירותים שהם מספקים, כעיקרון בסיסי.
8. ה-UDV מכיר במקור האלוהי של המשפחה, עבודת הבורא על פני כדור הארץ, החלה על ידי הזוג הקדמון, אדם וחוה.
הגבר והאישה משלימים זה את זה.
הם הבסיס המשפחתי והאחראי העיקרי על חינוך הילדים.
9. המרכז והחברים הקשורים בו, שומרים על השימוש האחראי במשקה ההואסקה לצורכי פולחן בלבד.
הם לא סוחרים בו, וגם לא מפיקים ממנו רווחים כספיים.
10. האוניאו דו וז'טאל מתרגל ומלמד את אהבת האל מעל הכל, אותה הוא מרחיב לכל בני האדם, לכבדם הן בנוכחותם והן בהיעדרם, כי הם נבראו בצלמו של אלוהים.
ל-UDV אין דעות קדומות או אפליה, והוא סבור שכל אדם יכול להתגבר על קשיים שניצבים בדרכו.
11. אנחנו קוצרים מה שאנחנו זורעים, כך הוא הצדק האלוהי.
ב-UDV הצדק בא לידי ביטוי בחוקים הכתובים של תקנון המרכז, לפי חומרת העברה וללא תלות בדרגה ההיררכית, כולם כפופים להם.
12. צדקה נהוגה ונלמדת מאז הקמתו של ה-UDV, בהיותה ביטוי של אהבת אחים והכרה בכל בני האדם כאחים ואחיות - ילדיו של אותו אב.
מעבר לסיוע הרוחני, האוניאו דו וז'טאל מפתח פעולות צדקה בתחומי החינוך, הבריאות, התרבות והשירות באזורים שבהם הוא קיים.
13. ה-UDV מכיר בטבע כמתנת הבורא לשרת את האנושות.
לכן, הוא פועל לשימור יערות ומשאבי טבע אחרים ומטפח את הצמחים הקדושים המשמשים להכנת משקה ההואסקה.
אוניברסיאדת הקיץ ה-29 נערכה בטאיפיי שבטייוואן.
במשחקים אלו השתתפו 7,639 ספורטאים מ-145 מדינות שונות.
קנקו וטנבה (), זכתה ב-3 מדליות זהב, מהן 2 אישיות
יוי אוהאשי (), זכתה ב-3 מדליות, מהן 2 זהב אישיות ו-1 ארד
שיבון הוהי (), זכתה ב-2 מדליות זהב אישיות
סימונה קואדרלה (), זכתה ב-2 מדליות זהב אישיות
שון וויטאקר (), זכתה ב-2 מדליות זהב אישיות
גרגוריו פלטריניירי (), זכה ב-3 מדליות זהב אישיות
ראיין הלד (), זכה ב-3 מדליות זהב, 1 אישית במשחה ל-100 מטר חופשי
דנס רפשיס (), זכה ב-3 מדליות אישיות, 2 זהב ו-1 כסף
אנדרו וילסון (), זכה ב-3 מדליות זהב, מ הן 2 אישיות
איליה שימנוביץ' (), זכה ב-2 מדליות זהב אישיות
משלחת ישראל כללה 40 ספורטאים שהתחרו ב-8 ענפי ספורט - אתלטיקה, ג'ודו, גולף, קשתות, כדורסל, משקולות, סיוף ושחייה.
דמיטרי קרויטר הגיע למקום ה-6 בקפיצה לגובה עם תוצרה 2.23
נבחרת הכדורסל הודחה ברבע הגמר על ידי ארצות הברית בהארכה עם תוצאה 111-107
אוניברסיאדת הקיץ ה-30 נערכה בנאפולי שבאיטליה.
במשחקים אלו השתתפו 5,971 ספורטאים מ-118 מדינות שונות.
תחילה המשחקים היו צריכים להיערך בברזיליה.
בדצמבר 2014 ראשי העיר הודיעו שלא יכולים לערך את התחרות בגלל בעיות תקציביות.
בשנת 2016 סוכם שתחרות תערך בנאפולי, לאור מגבלת הזמן להכנת המשחקים, הוחלט לראשונה על פיצול כפר הספורטאים (הכפר האולימפי) חלקו הגדול מוקם ב-2 אוניית תענוגות שהוסבו לאירוח הספורטאים ועוד 3 מתחמים עבור ענפים אחרים במלונות ובמעונות סטודנטים.
גבי דלוף (), זכתה ב-5 מדליות זהב, מהן 2 אישיות
וואקה קובורי (), זכתה ב-2 מדליות זהב אישיות
טטיאנה סמית' (), זכתה ב-2 מדליות זהב אישיות
טאילה לאוומור (), זכתה ב-2 מדליות זהב אישיות
זאק אפל (), זכה ב-5 מדליות זהב, מהן 2 אישיות.
קיריל פריגודה (), זכה ב-4 מדליות, 2 זהב אישיות, ו-2 כסף מהן אחת אישית
משלחת ישראל כללה 29 ספורטאים שהתחרו ב-5 ענפי ספורט - אתלטיקה, ג'ודו, כדורסל, סיוף ושחייה.
סיוף - ניקול טל זכתה במדליית ארד בסיף.
נבחרת בכדורסל הפסידה במשחק על מדליית ארד אוסטרליה בהארכה עם תוצאה 79-86.
נבחרת האתלטיקה - אמרי פרסיאדו, יוראי שאול.
נבחרת השחייה - גיל קיזלר, בר סולובייצ'יק, גלי זילברברג, אלכס לבד, גיא גרופר.
אוניאו סאו ז'ואו (בפורטוגזית: União São João Esporte Clube) הוא מועדון כדורגל מברזיל, שממוקם בעיר אראראס שבמדינת סאו פאולו.
המועדון נוסד בשנת 1981 ושיחק בעבר בדרג הבכיר של אליפות ברזיל בכדורגל.
המועדון הוקם בשנת 1981 ביוזמת בעלי מפעל הסוכר המקומי Usina São João.
הוא החל את דרכו באליפות סאו פאולו בכדורגל ובשנת 1987 העפיל לראשונה לדרג הבכיר של הליגה המדינתית, בו שיחק במשך 18 עונות.
הישג השיא היה מקום שני בעונת 2002. הופעתו האחרונה בדרג העליון של אליפות סאו פאולו הייתה בעונת 2005.
בעונת 1989 השתתף המועדון לראשונה בליגת המשנה הברזילאית, בה הופיע במשך תשע עונות.
בעונת 1996 זכה באליפות הליגה, והשתתפותו האחרונה במפעל הייתה בעונת 2003.
בעקבות הרחבת ליגת העל הברזילאית ל-32 קבוצות לקראת עונת 1993, העפיל "אוניאו סאו ז'ואו" לראשונה לליגה הבכירה הארצית.
הוא שיחק בליגה זו במשך ארבע עונות, כשהישגו הבולט הוא המקום ה-12 בעונת הבכורה שלו (1993).
עונתו האחרונה בליגה הבכירה הייתה 1997.
מאז תחילת העשור השני של המאה ה־21, המועדון משתתף בדרגים הנמוכים של אליפות סאו פאולו.
בין השנים 2002–2014 כלל לא השתתף בתחרויות רשמיות.
אצטדיונה הביתי של הקבוצה נבנה בשנת 1988 ונמצא בבעלות המועדון.
הוא מכיל כ-21 אלף מקומות ישיבה.
אוּנִיבֶרְסִיטָה (מלטינית: Universitas) היא מוסד להשכלה גבוהה ולמחקר המעניק תארים אקדמיים.
המילה הלטינית universitas מפורשת כגילדה או אגודה המוכרת בחוק כבעלת אישיות משפטית.
המונח אוניברסיטס הוא חלק מהמונח "universitas magistrorum et scholarium" (קהילת המורים והחוקרים) ובמהלך ימי הביניים המאוחרים, במערב ומרכז אירופה, קוצר המונח למילה הראשונה, כלומר universitas.
האקדמיה היוונית, שנוסדה ב-387 לפנה"ס, נחשבת לאוניברסיטה הראשונה.
את אוניברסיטה זו ייסד הפילוסוף היווני אפלטון ליד אתונה.
באוניברסיטה זו לימדו בעיקר פילוסופיה, מתמטיקה וספורט.
האוניברסיטה הוותיקה ביותר שפועלת עד היום היא אוניברסיטת אל-קרוויין בפאס במרוקו, שהוקמה בשנת 859. האוניברסיטה האסיאתית החשובה ביותר הייתה נלנדה בהודו.
באוניברסיטה זו למד הפילוסוף הבודהיסט נגרג'ונה.
התקיימו מוסדות דומים בעולם המוסלמי, בעיקר בקהיר.
האוניברסיטאות האירופיות הראשונות נוסדו בימי הביניים.
במאה ה־10 הוקם בעיר סלרנו בית ספר לרפואה, במאה ה־12 הוקם בבולוניה בית ספר למשפטים שהתפתח לאוניברסיטת בולוניה, ובפריז נפתח בית ספר לתאולוגיה ופילוסופיה - הסורבון.
בשלהי המאה ה-12 נוסדה אוניברסיטת אוקספורד, ובשנת 1209 נוסדה אוניברסיטת קיימברידג'.
הכנסייה זיהתה את האוניברסיטאות כמאגר של אנשים מוכשרים האמונים על פרשנות טקסטים, ואלו היו תחת חסות הכנסייה ונתונים למרותה.
מרבית האוניברסיטאות התפתחו מבתי ספר שהתקיימו ליד מנזרים וכנסיות.
כאשר בתי ספר אלו כבר לא יכלו לספק את צורכי האוכלוסייה שגדלה כתוצאה מהתפתחות הערים ולנוכח הדרישה לרכוש ידע והשכלה גבוהה, התפתחה האוניברסיטה.
התפתחותן של האוניברסיטאות האירופיות הייתה דומה לזו של הגילדות המקצועיות.
ברוב המקרים, במקום שכבר קיים היה מרכז לימודי, קיבל זה "כתב זכויות".
דרך נוספת להתפתחות האוניברסיטאות הייתה על ידי הגירה של סטודנטים ומרצים מאוניברסיטה קיימת (כך למשל נוסדו אוניברסיטת קיימברידג' ואוניברסיטת לייפציג).
האוניברסיטה באירופה בימי הביניים נחשבה מוסד כנסייתי (הסטודנטים נהגו להתהלך בלבוש ובתספורת האופיינים לכמורה, ואף היו מחויבים לשמור על חיי רווקות).
העובדה שהאוניברסיטה הייתה מוסד כנסייתי הביאה לכך שהיו בה סממנים אחידים - שפת ההוראה הייתה לטינית, התארים שהוענקו היו אחידים וכך גם מסלול הלימודים.
למרות ההכרה באוניברסיטה כמוסד כנסייתי נאלצו האוניברסיטאות לנהל מאבקים להשגת אוטונומיה ומניעת התערבות השלטון המקומי שביקש לשלוט בארגון הפנימי של האוניברסיטה, מינויי המורים ושאר נהלים פנימיים.
מאבקן של האוניברסיטאות הוביל, בסופו של דבר, להשגת האוטונומיה המבוקשת - היו לאוניברסיטה שוטרים משלה, והיא זכתה לפטור מתשלום המיסים העירוניים (כמו הכנסייה).
אוניברסיטת נאפולי, שנוסדה על ידי הקיסר פרידריך השני בשנת 1224, הייתה הראשונה שהוקמה בחסותה של אימפריה, ואילו אוניברסיטת טולוז, שנוסדה על ידי האפיפיור גרגוריוס התשיעי בשנת 1229, הייתה הראשונה שהוקמה על ידי צו האפיפיור.
אוניברסיטאות אלו היו חופשיות לשלוט בעצמן, בתנאי שלא הפיצו רעיונות שנחשבו לאתאיזם או כפירה.
מהמאה ה-13 ואילך הוקמו אוניברסיטאות רבות בערים העיקריות באירופה.
למשך המשך ימי הביניים ועד לסוף המאה ה-18 נבנו ברוב האוניברסיטאות במערב תוכניות לימודים שהתבססו על "שבע האמנויות החופשיות" (Artes Liberales): הטריוויום - האמנויות המכינות של הדקדוק, הלוגיקה והרטוריקה, כמו גם את הקואדריוויום: אריתמטיקה, גאומטריה, מוזיקה ואסטרונומיה.
בשלב זה תלמידי האוניברסיטה היו גברים בלבד.
הרפורמציה הפרוטסטנטית שהתרחשה באירופה במאה ה-16, והקונטרה-רפורמציה שקמה מולה, השפיעו על עולם ההשכלה הגבוהה.
במקומות שונים באירופה נפתחו אוניברסיטאות פרוטסטנטיות, ואוניברסיטאות אחרות חידדו את זהותן כאוניברסיטאות קתוליות.
מאבקי זהות ואינטרסים גרמו להתמקדות בתכני דת בשני הזרמים הללו, בניסיון של כל זרם להראות לתלמידיו את צדקתו, וכך קרה שמוסדות רבים וחשובים להשכלה גבוהה לא מינפו תגליות ורעיונות חדשים לכדי השכלה.
האוניברסיטה המודרנית הראשונה באירופה הייתה אוניברסיטת האלה, שנוסדה כמרכז לותרני בשנת 1694. מוסד זה היה אחד הראשונים שנטש את האורתודוקסיה הדתית מכל סוג שהוא לטובת חקירה אינטלקטואלית רציונלית ואובייקטיבית, והיה הראשון שבו המרצים הרצו בגרמנית - כלומר, בשפה מקומית - ולא בלטינית.
חידושיה של אוניברסיטת האלה אומצו על ידי אוניברסיטת גטינגן שנוסדה בשנת 1737, ובהמשך אומצו על ידי רוב האוניברסיטאות בגרמניה ואוניברסיטאות רבות בארצות הברית.
במאות ה-18 וה-19 איבדה הדת בהדרגה את מקומה ככוח הדומיננטי בהשפעה על הלך הכוח של האוניברסיטאות, ואת מקומה תפסו רעיונות של השכלה ומחקר אמפירי.
מגמות אלה זוהו במיוחד עם אוניברסיטת ברלין, שנוסדה בשנת 1809 על ידי וילהלם פון הומבולדט, ובה הניסויים במעבדות החליפו את ההשערות הפילוסופיות; תורות תאולוגיות, עקרונות פילוסופיים ודעות רווחות מימי קדם נבדקו בקפדנות ובאובייקטיביות; סטנדרטים חלוציים של חופש אקדמי החלו להפוך לעקרונות מנחים.
המודל הגרמני של האוניברסיטה כמכלול של בתי ספר לתארים מתקדמים, המבצעים מחקר מתקדם וניסויים אמפיריים, היה בעל השפעה עולמית.
המודל המודל ההומבולדטיאני להשכלה גבוהה קידם רעיונות כמו חופש אקדמי - ללא השפעות הממשלה, מוסדות דת או תורמים פרטיים, אחדות בין המחקר ובין ההוראה וכן השכלה הומניסטית רחבה עם דגש על פיתוח האדם השלם, ולא רק מוסד להכשרה מקצועית.
השינוי התפיסתי הרחב של האוניברסיטאות שינה מהותית את תוכני הלימוד.
מדעים כמו פיזיקה, כימיה, ביולוגיה והנדסה החליפו רעיונות תאולוגים בתוכנית הלימודים; למידה של שפות וספרויות מודרניות מגוונות החליפה במקרים רבים את הלמידה המסורתית של השפה הלטינית; ועד ראשית המאה ה-20 נלמדו גם הדיסציפלינות החדשות יותר של כלכלה, מדע המדינה, פסיכולוגיה וסוציולוגיה.
במאה ה-19 וה-20 הקימו האימפריה הבריטית והצרפתית אוניברסיטאות רבות בקולוניות שלהן באסיה ובאפריקה.
באמצע המאה ה-20 קיבלו מדינות רבות עצמאות מהשליטה האימפריאלית.
רוב המדינות העצמאיות הצעירות הרחיבו את מערכת האוניברסיטאות שלהן על פי מודלים אירופיים ואמריקנים, לעיתים קרובות בסיוע טכני וכלכלי של השליטים הקולוניאליים לשעבר, או בעזרת סוכנויות בינלאומיות דוגמת הבנק העולמי.
אוניברסיטאות ביפן, סין ורוסיה התפתחו גם הן עד סוף המאה ה-19 בעקבות לחצים למודרניזציה.
על אף שנשים יכלו ללמוד באוניברסיטאות רבות במערב, נחשבו מוסדות אלו עד לאמצע המאה ה-20 כמקום המתאים בעיקר לגברים.
בעקבות המהפכה הפמיניסטית ההדרגתית במערב במאה ה-20, במחצית השנייה של המאה החלו הנשים לקבל לגיטימיות הולכת וגדלה לפיתוח קריירה אקדמית.
האוניברסיטה מספקת שני סוגי חינוך: חינוך שלישוני (תואר בוגר אוניברסיטה, המכונה "תואר ראשון") וחינוך רביעוני (תואר מוסמך אוניברסיטה - "תואר שני" - ותואר דוקטור - "תואר שלישי").
מבחינת תלותן במדינה, נהוג לחלק את האוניברסיטאות לשלושה סוגים:
הדגם האנגלי – בו האוניברסיטה בלתי-תלויה במדינה.
הדגם הצרפתי – בו האוניברסיטה נמצאת בבעלות המדינה והיא עושה בה כבשלה.
הדגם הגרמני – בו האוניברסיטה נעזרת במדינה אך היא שומרת על מידה רבה של עצמאות בכל הנוגע לחופש האקדמי של תחומי המחקר, דרכי ההוראה והלימוד.
בבריטניה, אוניברסיטה נוסדת על ידי המוסד המלכותי באמצעות צ'רטר מלכותי.
רק מוסדות בעלי צ'רטר כזה יכולים להעניק תארים מכל סוג שהוא.
לרוב, אוניברסיטה מורכבת ממספר פקולטות, בתי ספר ומכונים אשר מחולקים לפי חוגים שונים (כגון: חוג למדעי המחשב, לספרות, לכלכלה, למתמטיקה, לכימיה וכך הלאה).
בראש החוג עומדים פרופסורים, תחתם מלמדים מרצים בעלי תוארי דוקטור או פרופסורים אחרים, ותחתם נמצאים עוזרי המחקר והמנהלה.
אוניברסיטאות גדולות במיוחד לפעמים נקראות מולטיברסיטה.
על הסטודנט באוניברסיטה לעמוד בהתחייבויות רבות, בדומה למצב בבית הספר: כתיבת עבודות, שיעורי בית, נוכחות חובה ובחינות.
ההבדל, אם כן, מתבטא בעובדה שבאוניברסיטה על הסטודנט עצמו להיות אחראי לנושאים הללו ולעמידתו בהתחייבויות.
כך גם מערכת השעות הגמישה ולמידה רק בחלק מימות השבוע ברוב המקרים שונה מהלימודים בבתי הספר.
הלימודים באוניברסיטה מתבצעים דרך קורסים אוניברסיטאיים.
ישנן ארבע צורות שונות של קורסים:
שיעורים (או: הרצאות) - בשיעור נלמד החומר התאורטי על ידי המרצה.